ไฟแนลเชียล ไดเจสต์
SCB06CAPTTE08CA เคาะ30 นี้
18 ส.ค. 2554

SCB06CAPTTE08CA เคาะ30 นี้
ตลาดหลักทรัพย์แห่งประเทศไทยกำหนดให้ใบสำคัญแสดงสิทธิอนุพันธ์ (DW) ออกโดยบริษัทหลักทรัพย์ (บล.) ภัทร อ้างอิงหุ้นธนาคารไทยพาณิชย์ (SCB06CA) จำนวน 22.50 ล้านหน่วย ราคา 1.10 บาท เข้าซื้อขายในตลาดวันที่ 30 มี.ค. 2554 มีอายุตั้งแต่วันที่ 30 มี.ค.-26 ก.ค. 2554
นอกจากนี้ ให้ DW ที่ออกโดย บล.เอเซีย พลัส อ้างอิงหุ้นบริษัท ปตท.สำรวจและผลิตปิโตรเลียม หรือ PTTE08CA จำนวน 10 ล้านหน่วย ราคา5.52 บาท เริ่มซื้อขายวันที่ 30 มี.ค. ทั้งนี้ DW มีอายุตั้งแต่วันที่ 30 มี.ค.-23 ธ.ค. 2554
KEST คุยรายได้ดีกว่างวดปีก่อน
นายมนตรี ศรไพศาล ประธานเจ้าหน้าที่บริหาร บริษัทหลักทรัพย์ (บล.) กิมเอ็ง (KEST) เปิดเผยว่า ในไตรมาสแรกปีนี้คาดว่าบริษัทจะมีรายได้สูงกว่าช่วงเดียวกันของปีก่อน แต่น้อยกว่าไตรมาส 4 ปี 2553
ด้านส่วนแบ่งการตลาดในธุรกิจค้าหลักทรัพย์น่าจะเป็นไปตามเป้าที่ 12% ในไตรมาสแรก และขณะนี้อยู่ที่ 1213% จาก ณ สิ้นปี 2553 อยู่ที่ 12.7%
PRG แจกปันผล 1.75 บาท
คณะกรรมการบริษัท ปทุมไรซมิล แอนด์แกรนารี (PRG) มีมติจ่ายเงินปันผลระหว่างกาล(ก.ค.ธ.ค. 2553) ในอัตราหุ้นละ 1.75 บาท ให้ผู้ถือหุ้นที่มีชื่อในทะเบียนวันที่ 18 เม.ย. 2554 กำหนดจ่ายเงินวันที่ 26 เม.ย.นี้
ผู้ถือหุ้นใหญ่ขายหุ้น AIM 2.55%
Smooth State Investments ผู้ถือหุ้นใหญ่อันดับสอง จำนวน 10.19% ได้ขายหุ้นบริษัท แอปโซลูท อิมแพค (AIM) จำนวน 2.55% คงเหลือหุ้นจำนวน 7.64% เมื่อวันที่ 22 มี.ค.ที่ผ่านมา
กลุ่มอุ่นวรวงศ์ระบายหุ้น STEEL
นายประสิทธิ์ อุ่นวรวงศ์ กรรมการผู้จัดการ บริษัท สตีล อินเตอร์เทค (STEEL) ได้ขายหุ้น STEELออกมา 3 วันซ้อน วันแรกวันที่ 22 มี.ค. ขายจำนวน 2.17 แสนหุ้น ราคาหุ้นละ 26.76 บาท วันที่ 23มี.ค. ขายต่อ 2.09 แสนหุ้น ราคา 26.28 บาท วันที่ 24 มี.ค. ขาย 197,500 หุ้น ราคา 25.53 บาทรวมทั้งสิ้น 623,500 หุ้น เป็นเงินทั้งหมด 16.34ล้านบาท
ด้านนางรสสุคนธ์ อุ่นวรวงศ์ ขายหุ้น STEEL 0.42% เหลือ 44.99% เมื่อวันที่ 23 มี.ค. 2554